google/wiki40b huggingface dataset:
एचडी २१७१०७ बी

एचडी २१७१०७ मीन तारामंडल का एक असौरीय ग्रह है जो पृथ्वी से लगभग ६४ प्रकाश-वर्ष दूर है। इस ग्रह का अनवेषण एचडी २१७१०७ नामक तारे की लगभग हर सात दिन परिक्रमा करते हुए हुआ था, जिससे यह एक उष्ण बृहस्पति ग्रह के रूप में वर्गीकृत हो गया। ग्रह की किंचित केंद्रभ्रष्ट ग्रहपथ के कारण वैज्ञानिक प्रणाली के भीतर एक और ग्रह (एचडी २१७१०७ सी) की पुष्टि करने में सक्षम रहे।

अनवेषण

अब तक अनवेषणित असौरीय ग्रहों की बहुमत के अनुरूप एचडी २१७१०७ भी इसके गुरुत्वाकर्षण के खिंचाव से इसके कक्षित तारे के अर्धव्यास वेग में आए लघु रूपांतर के पता लगने के कारण अनवेषणित हुआ। १९९८ में किए गए एचडी २१७१०७ के अर्धव्यास वेग के एक अध्ययन में पता चला की दृष्टि की रेखा के साथ में इसकी गति में एक ७.१ दिवसीय चक्र के दौरान विविधता प्राप्त की गई। इस रूपांतर की अवधि और आयाम ने संकेत दिया की यह तारे के चारों ओर के ग्रहपथ में बृहस्पति की तुलना में थोड़े अधिक न्यूनतम द्रव्यमान वाले एक ग्रहीय साथी के कारण हुआ था। तारे से ग्रह की औसत दूरी सूर्य से बुध की दूरी के पांचवां हिस्सें से कम है।

द्वितीय ग्रह के संकेत

१० दिनों की परिक्रमण अवधि वाले ग्रह का बहुधा लगभग वृत्ताकार ग्रहपथ होता है, परंतु एचडी २१७१०७ बी का ग्रहपथ किंचित केंद्रभ्रष्ट है और इसके खोजकर्ताओं ने यह परिकल्पित किया की यह कई खगोलीय इकाइयों की दूरी पर स्थित प्रणाली के एक द्वितीय ग्रह के गुरुत्वाकर्षण प्रभाव के कारण हो सकता है। एक द्वितीय ग्रह एचडी २१७१०७ सी के अस्तित्व की पुष्टि २००५ में हुई।
गुड़िया, कारगिल युद्ध-पीड़ित महिला

गुड़िया का उसके पहले पति के साथ अशांत पुनर्मिलन

पुनर्मिलन के एक महीने के बाद गुड़िया ने एक बच्चे को जन्म दिया। आरिफ़ ने शुरुआती हिचक के बाद गुड़िया के बच्चे को इस शर्त पर स्वीकार करने की घोषणा की कि बड़ा होने के बाद वह तौफ़ीक के पास वापस भेज सकता है।
गुड़िया आनेवाले कुछ महीनों में एनीमिया की शिकार हुई। इसके साथ ही वह एक गर्भपात की पीड़ा से गुज़री और उसे अत्यधिक मानसिक दबाव से भी जूजना पड़ा | लगातार बिगड़ती सेहत के कारण गुड़िया मात्र पंद्रह महीनों के अंदर ही दिल्ली के सैनिक अस्पताल में मौत की नींद सो गयी।  गुड़िया के लिए मानसिक दबाव का एक संभावित कारण उसके देवर-देवरानी का उसे यह बार-बार यह ताना मारना कि वह मनहूस है क्यूंकि शादी के कुछ ही दिनों के अन्दर आरिफ़ युद्ध में लड़ने के लिए चला गया था और लापता हो गया था।

गुड़िया के जीवन पर फ़िल्म

विज्ञापन फ़िल्म निर्माता प्रभाकर शुक्ला की पहली फ़ीचर फ़िल्म 'कहानी गुड़िया की' गुड़िया की जिंदगी पर आधारित है। उनका कहना है कि यह दुर्भाग्यपूर्ण है कि इस महिला का निधन हो गया है हालांकि इन घटनाओं से जुड़े मुद्दे को बहुत ज़ियादा प्रासंगिक हैं। "मेरी फिल्म गुड़िया के साथ क्या हुआ है, उसी के बारे में ही नहीं है, बल्कि गुड़िया के दृष्टिकोण से पुरे घटनाक्रम की समीक्षा है | इसके आलावा, यह फ़िल्म गुड़िया को एक श्रद्धांजलि है | " शुक्ला ने यह भी कहा कि "गुड़िया का अत्यधिक मानसिक आघात के कारण निधन हुआ जो शारीर के बहु-अंगीय विफलता के रूप में सामने आई | उसकी मृत्यु पूरे प्रकरण का सबसे दुखद हिस्सा है और यह फ़िल्म इसी सवाल का जवाब खोजने का प्रयास करती है कि उसके ऐसा क्यों हुआ | "
मेड़न दास मन्दिर, अटवाधाम

मेड़न दास मन्दिर उत्तर प्रदेश के बाराबंकी जिले की नवाबगंज तहसील से उत्तर दिशा में सद्दीपुर-जहांगीराबाद मार्ग पर ग्राम अजगना के पास एक किलोमीटर की दूरी पर स्थित है।

मंदिर का इतिहास

अटवाधाम एक प्राचीन धार्मिक स्थल है जंहा पर हिन्दू संत मेड़न दास की कुटिया थी। मेड़न दास के शरीर त्यागने के पश्चात अटवाधाम में ही उनकी समाधि बनाई गयी और इसके उपरांत वंहा पर भव्य मंदिर भी बनवा दिया गया। मंदिर के चारो तरफ जंगल है जहाँ पर ज्यादा संख्या में बन्दर पाये जाते हैं।

अटवाधाम का मेला

प्रत्येक मंगलवार को अटवाधाम का विशाल मेला लगता है, जिसमे दूर-दूर से श्रद्धालु दर्शन हेतु आते हैं। यहाँ की आस्था यह है कि अगर भक्त सच्चे दिल से कोई भी मनोकामना मांग ले तो उसकी मनोकामना अवश्य पूर्ण होती है। हर वर्ष ठंडी के मौसम में यहाँ पर विशाल मेले के साथ ही भंडारे का भी आयोजन किया जाता है तथा गरीब लोगों को वस्त्र इत्यादि दान दिए जाते हैं।
चमड़ा

चमड़ा जानवरों की खाल को कमा कर प्राप्त की गयी एक सामग्री है। कमाना या चर्मशोधन एक प्रक्रिया है जो पूयकारी खाल को एक टिकाऊ और विभिन्न प्रयोगों मे आने वाली सामग्री में परिवर्तित कर देती है। चमड़ा बनाने में मुख्यतः गाय और भैंस की खाल का प्रयोग किया जाता है। लकड़ी और चमड़ा ही दो ऐसी सामग्री हैं जो अधिसंख्य प्राचीन तकनीकों का आधार हैं। चमड़ा उद्योग और लोम उद्योग अलग अलग उद्योग हैं और उनकी यह भिन्नता उनके द्वारा प्रयुक्त कच्चे माल के महत्व से पता चलती है। जहां चमड़ा उद्योग का कच्चा माल मांस उद्योग का एक उपोत्पाद है वहीं लोम चर्म उद्योग में लोम की मांस से अधिक महत्वता है। चर्मप्रसाधन भी जानवरों की खालों का इस्तेमाल करता है, लेकिन इसमें आमतौर पर सिर और पीठ का हिस्सा ही प्रयोग में आता है। चर्म और खाल से गोंद और सरेस (जिलेटिन) का उत्पादन भी किया जाता है।

उपयोग

चमड़े का उपयोग अनेकों कामों में होता है, जैसे जूता, कपड़ा, दास्ताने, पुस्तकों की बाइण्डिंग, मूर्ति, फर्नीचर, एवं शस्त्र आदि।
मन्त्रपुष्पाञ्जलि

मंत्रपुष्पांजलि, भारत में लोकप्रिय एक प्रार्थना है जिसमें वेदों के चार मन्त्र हैं। आरती के बाद मन्त्रपुष्पांजलि गाकर प्रार्थना समाप्त की जाती है।
ॐ।

यज्ञेन यज्ञमयजन्त देवास्तानि धर्माणि प्रथमान्यासन्।

ते ह नाकं महिमानः सचन्त यत्र पूर्वे साध्याः सन्ति देवाः ॥ 1 ॥

ॐ।

राजाधिराजाय प्रसह्यसाहिने नमो वयं वैश्रवणाय कुर्महे।

स मे कामान्कामकामाय मह्यम् कामेश्वरो वैश्रवणो ददातु।

कुबेराय वैश्रवणाय महाराजाय नमः ॥ 2 ॥

ॐ स्वस्ति।

साम्राज्यं भौज्यं स्वाराज्यं वैराज्यं पारमेष्ठ्यं राज्यं

माहाराज्यमाधिपत्यमयं समंतपर्यायी स्यात्सार्वभौमः सार्वायुष

आंतादापरार्धात्पृथिव्यै समुद्रपर्यंताया एकराळिति ॥ 3 ॥

तदप्येषः श्लोकोऽभिगीतो।

मरुतः परिवेष्टारो मरुत्तस्यावसन् गृहे।

आविक्षितस्य कामप्रेर्विश्वे देवाः सभासद इति ॥ 4 ॥

ॐ एकदन्ताय बिद्महॆ वक़तुण्डाय धीमहि तन्नॊ दन्तॆ प्रचॊदयात् ॥
विश्व महासागर दिवस

महासागर के महत्व और उससे संबंधित विषयों खाद्य सुरक्षा, जैव विविधता, पारिस्थितिकि की संतुलन आदि, की ओर राजनीतिक और सामाजिक ध्यान आकर्षित करने के लिए संयुक्त राष्ट्र महासभा द्वारा इस दिवस को मनाने की घोषणा 2009 में की गई।
संतोष भारतीय

जीवनवृत्त

संतोष भारतीय का जन्म भारत के उत्तर प्रदेशकेफर्रुखाबाद जिले के गणेशपुर ग्राम में हुआ था। वे १९८९ में फर्रुखाबाद संसदीय सीट से जनता दल के सांसद चुने गए। इसी गांव के श्री राजाराम मिश्र है जो कि 103 वर्ष की उम्र में दिनांक 29/11/2017 को स्वर्गवासी हो गये।

कैरियर

संतोष भारतीय चौथी दुनिया (हिंदी का पहला साप्ताहिक अख़बार) के प्रमुख संपादक हैं। वे भारत के शीर्ष दस पत्रकारों में गिने जाते हैं। वह एक चिंतनशील संपादक हैं, जो बदलाव में विश्वास रखते हैं। 1986 में जब उन्होंने चौथी दुनिया की शुरुआत की थी, तब उन्होंने खोजी पत्रकारिता को पूरी तरह से नए मायने दिए थे।
सुनील लहरी

सुनील लहरी भारतीय अभिनेता हैं। वो रामानन्द सागर के टेलीविज़न धारावाहिक रामायण (टीवी धारावाहिक)रामायण में लक्ष्मण की भूमिका के लिए जाने जाते हैं। इससे पहले वो विक्रम और बेताल एवं दादा-दादी टेलीविजन की दुनिया भी कोई छोटी-मोटी इंडस्ट्री नहीं समझी जाती। यहां से निकले हुए स्टार अकसर बड़े पर्दे पर भी नजर आते हैं। लेकिन कुछ ऐसे भी स्टार हैं जो टीवी पर बड़ा धमाल करने के बाद भी गुमनामी के अंधेरे में चले जाते हैं। दरअसल, हम बात कर रहे हैं पॉपुलर सीरियल रामायण में लक्ष्मण का किरदार निभाने वाले एक्टर सुनील लहरी की। आइए जानतें हैं क्या रही इनकी कहानी...
सीरियल रामायण को तकरीबन 30 साल हो चुके हैं लेकिन उनके ज्यादातर किरदार आज भी हमारे दिलों-दिमाग पर छाए हुए हैं। चाहें उनमें राम का रोल करने वाली अरुण गोविल हो या फिर भीष्म पितामाह के किरदार में नजर आने वाले मुकेश खन्ना। लेकिन बहुत कम लोग इस बात से अंजान है कि रामायण में राम के आज्ञाकारी भाई लक्ष्मण का किरदार निभाने वाले सुनील लहरी कौन हैं और कहां हैं।

बता दें कि सुनील रामायण के बाद पॉपुलर सीरियल विक्रम बेताल और दादा-दादी की कहानियां में नजर आए थे। लेकिन आज उनका लुक बिल्कुल बदल चुका है और उन्हें पहचानना इतना आसान नहीं रह गया है। दरअसल, रामायण में उन्होंने अपने लक्ष्मण के किरदार से लोगों का दिल जीत लिया। इसी की चलते आज के समय में ज्यादातार लोग उन्हें लक्ष्मण के नाम से ही जानते हैं।
1990 में इन्होंने टीवी सीरीज परमवीर चक्र में भी अभिनय किया। रामायण में अपना जोरदार अभिनय करने से पहले इन्होंने पहले विक्रम और बेताल में दादा-दादी की कहानियों में इनका दमदार अभिनय देख रामानंद सागर ने रामायण में लक्ष्मण के किरदार के लिए चुना था।
सुनील के  पिताजी एक डॉक्टर थे और मेडिकल कॉलेज में प्रोफेसर भी थे। पिता की मृत्यु के बाद उन्होंने अपने पिता के मृत शरीर को भोपल के जे.के.मेडिकल कॉलेज में दान कर दिया था। आपको बता दें कि सुनील लहरी ने अपनी एक्टिंग करियर की शुरुआत 1991 में आई फिल्म 'बहारों की मंजिल' से की थी।दादी की कहानियाँ में अभिनय कर चुके हैं।
अबोध

संक्षेप

भोली, बालवत और अकालिक, गौरी अपने माता-पिता के साथ एक छोटे से शहर में रहती है। एक मेले में, वह शंकर के साथ एक बहस में आती है। इसके तुरंत बाद, गौरी को बताया जाता है कि उसकी शादी की व्यवस्था की गई है। पहले गौरी रोमांचित होती है, फिर उसे पता चलता है कि उसका दूल्हा शंकर है, लेकिन आखिरकार इस विवाह के लिये वो मान जाती है। शंकर के निवास पर पहुँचने के बाद, वह शंकर के छोटे भाई के साथ अपना अधिकांश समय बिताती है। उसके पति को यह महसूस हुआ कि गौरी अभी तक परिपक्व नहीं हुई है। वह उसके साथ घनिष्ठ होने में असमर्थ है। गौरी जल्द ही ऊब जाती है, और अपने माता-पिता के घर में फिर से चली जाती है, जहां वह कई महीनों तक रहती है। यहाँ वह वास्तव में बड़ी होती है, शादी और अंतरंगता के महत्व को महसूस करती है। तब वह शंकर के घर लौट आती है, जहां उसका स्वागत होता है - हालांकि काफी गर्मजोशी से नहीं। गौरी को यह महसूस होना शुरू हो गया कि उसके बचकानेपन ने उसके और शंकर के बीच दूरी बनाई है। वह दूसरे शहर में अध्ययन करने के लिए चला गया है। कई महीनों तक परिवार को उसके बारे में कोई खबर नहीं मिलती है। शंकर के पिता गजानन सिंह छात्रावास का दौरा करते हैं जहां उनका बेटा रहता है। हालांकि, गजानन ने पाया कि शंकर ने छात्रावास छोड़ दिया है। 3 महीने के लिए, शंकर गायब हो गया। अंत में, शंकर गौरी के बचपन की दोस्त रत्ना से इत्तिफ़ाक़ से मिलता है। रत्ना से बात करने के बाद, शंकर को पता चलता है कि गौरी परिपक्व हो गई है और उससे प्यार करती है। वह गौरी से मिलने के लिए वापस दौड़ चला जाता है। वे दोनों में सुलह हो जाती और दोनों खुशी से रहते हैं
अशोकस्तम्भ

सारनाथ का स्तंभ

सारनाथ का स्तंभ धर्मचक्र प्रवर्तन की घटना का स्मारक था और धर्मसंघ की अक्षुण्णता बनाए रखने के लिए इसकी स्थापना हुई थी। यह चुनार के बलुआ पत्थर के लगभग 45 फुट लंबे प्रस्तरखंड का बना हुआ है। धरती में गड़े हुए आधार को छोड़कर इसका दंड गोलाकार है, जो ऊपर की ओर क्रमश: पतला होता जाता है। दंड के ऊपर इसका कंठ और कंठ के ऊपर शीर्ष है। कंठ के नीचे प्रलंबित दलोंवाला उलटा कमल है। गोलाकार कंठ चक्र से चार भागों में विभक्त है। उनमें क्रमश: हाथी, घोड़ा, सांढ़ तथा सिंह की सजीव प्रतिकृतियाँ उभरी हुई है। कंठ के ऊपर शीर्ष में चार सिंह मूर्तियाँ हैं जो पृष्ठत: एक दूसरी से जुड़ी हुई हैं। इन चारों के बीच में एक छोटा दंड था जो 32 तिल्लियों वाले धर्मचक्र को धारण करता था, जो भगवान बुद्ध के 32 महापुरूष लक्षणों के प्रतीक स्वरूप था | अपने मूर्तन और पालिश की दृष्टि से यह स्तंभ अद्भुत है। इस समय स्तंभ का निचला भाग अपने मूल स्थान में है। शेष संग्रहालय में रखा है। धर्मचक्र के केवल कुछ ही टुकड़े उपलब्ध हुए। चक्ररहित सिंह शीर्ष ही आज भारत गणतंत्र का राज्य चिह्न है।
चारों दिशाओं में गर्जना करते हुए चार शेर : अशोक स्तम्भ 
बुद्ध धर्म में शेर को विश्वगुरु तथागत बुद्ध का पर्याय माना गया है | बुद्ध के पर्यायवाची शब्दों में शाक्यसिंह और नरसिंह भी है, यह हमें पालि गाथाओं में मिलता है | इसी कारण बुद्ध द्वारा उपदेशित धम्मचक्कप्पवत्तन सुत्त को बुद्ध की सिंहगर्जना कहा गया है |
ये दहाड़ते हुए सिंह धम्म चक्कप्पवत्तन के रूप में दृष्टिमान हैं | बुद्ध ने वर्षावास समाप्ति पर भिक्खुओं को चारों दिशाओं में जाकर लोक कल्याण हेतु बहुजन हिताय बहुजन सुखाय का आदेश इसिपतन (मृगदाव) में दिया था, जो आज सारनाथ के नाम से विश्विविख्यात है | इसलिए यहाँ पर मौर्यसाम्राज्य के तीसरे सम्राट व सम्राट चन्द्रगुप्त मौर्य के पौत्र चक्रवर्ती अशोक महान ने चारों दिशाओं में सिंह गर्जना करते हुए शेरों को बनवाया था |
जो वर्तमान में अशोक स्तम्भ के नाम से विश्वविख्यात है, और इसको भारत गणराज्य द्वारा भारत के राष्ट्रीयचिह्न के रूप में लिया गया है |  
चक्रवर्ती सम्राट अशोक महान का यह चौमुखी सिंह स्तम्भ विश्वगुरू तथागत बुद्ध के धर्म चक्र प्रवर्तन तथा उनके लोक कल्याणकारी धम्म के प्रतीक के रूप में स्थापित है |
के. ओमानकुट्टी

के. ओमानकुट्टी अम्मा एक शिक्षाविद्, संगीत शिक्षक और कर्नाटक गायक हैं। उन्होंने कथकली संगीत पर शोध किया और इसी क्षेत्र में डॉक्टरेट की उपाधि ली। वह केरल के विश्वविद्यालय में संगीत विभाग की प्रमुख है और प्रोफेसर भी। उनके बड़े भाई, एमजी राधाकृष्णन मलयालम फिल्म उद्योग में एक संगीत निर्देशक हैं और उनके छोटे भाई, एमजी श्रीकुमार एक पार्श्व गायिक हैं।
लॉरियाना के संत इसीदरो का आश्रम

स्थान

लॉरियाना के संत इसीदरो का आश्रम (स्पेनी: monasterio de San Isidro de Loriana,अंग्रेज़ी: Monastery of San Isidro de Loriana) एक सोलहवीं सदी फ्रांसिस आश्रम था। यह मेरिडा, स्पेन की नगर पालिका में बादाजोज़ में स्थित है।

बिएन दे इंतेरेस कल्चरल के रूप में घोषणा

लॉरियाना के संत इसीदरो के आश्रम को 12 नवम्बर 2013 को बिएन दे इंतेरेस कल्चरल की श्रेणी में घोषित किया गया था।  यह परिसर फ़्रान्सिस्कन वास्तुकला की एक मिसाल है।
२७०८ ईसा पूर्व

२७०८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७०८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राष्ट्रमण्डल बैंक शृंखला २००७-०८

2007–08 कॉमनवेल्थ बैंक सीरीज एक दिनी अन्तर्राष्ट्रीय क्रिकेट प्रतियोगिता है, जिसका आयोजन ऑस्ट्रेलिया में २००७-२००८ के दौरान किया गया। इस महत्वपूर्ण प्रतियोगिता मैं तीन देश भाग लिया- (१) ऑस्ट्रेलिया, (२) भारत और (३) श्रीलंका।

विजेता

यह शृंखला भारत ने ऑस्ट्रेलिया को हराकर जीती। ऑस्ट्रेलिआई गेंदबाज़ नेथन ब्रेकन को शृंखला का सर्वश्रेष्ठ खिलाड़ी चुना गया।
विमानक्षेत्र

विमानक्षेत्र या हवाई अड्डा वह स्थान होता है, जहां कोई भी वायु वाहन, जैसे वायुयान (ऐरोप्लेन), हैलीकॉप्टर, इत्यादि उड़ान भरते और उतरते हैं। विमानों को यहां भंडारण भी किया जा सकता है। एक विमानक्षेत्र में कम से कम एक उड़ान पट्टी अवश्य होती है, एक हैलीपैड और टर्मिनल इमारत भी होती हैं। इनके अलावा हैंगर भी हो सकते हैं।
उमा भारती

शुरुआती जीवन

उमा भारती का जन्म टीकमगढ़ जिले के डुंडा नामक स्थान पर हुआ। उनकी शिक्षा छठी कक्षा तक हुई। वह बचपन से ही निडर और बेबाक थीं। उनमे साहस और नेतृत्व करने की बचपन से ही देखी जाती थी। वह लोधी  समुदाय के अंतर्गत आती हैं।

राजनीतिक असहमति

नवम्बर २००४ को लालकृष्ण आडवाणी की आलोचना के बाद उन्हें भाजपा से से बर्खास्त कर दिया गया। २००५ में उनकी बर्खास्तगी हट गयी और उन्हें पार्टी की संसदीय बोर्ड में जगह मिली। इसी साल वह पार्टी से हट गयी क्योंकि उनके प्रतिद्वंदी शिवराज सिंह चौहान को मध्य प्रदेश का मुख्यमंत्री बना दिया गया। इस दौरान उन्होंने भारतीय जनशक्ति पार्टी नाम से एक अलग पार्टी बना ली।
७ जून २०११ को उनकी पुनः भाजपा में वापसी हुई। उत्तर प्रदेश में पार्टी की स्थिति सुधारने के लिए उन्होंने "गंगा बचाओ" अभियान चलाया।
मार्च २०१२ में हुए उत्तर प्रदेश विधानसभा चुनावों में वह महोबा जिले की चरखारी सीट से विधानसभा सदस्य चुनी गयीं। वे वर्ष-२०१४ में झांसी लोक सभा निर्वाचन क्षेत्र से १६वीं लोकसभा की सांसद चुनी गई हैं और उन्हें मोदी मंत्रिमंडल में भारत की जल संसाधन, नदी विकास और गंगा सफाई मंत्री बनाया गया हैं।
कार्यस्थल दुर्घटना

औद्योगिक मनोविज्ञान में 'दुर्घटना' शब्द का उपयोग विशेष अर्थों में किया जाता है। कार्यस्थल दुर्घटनाएँ या 'औद्योगिक दुर्घटनाएं' सिर्फ वे होती हो जो कार्य परिस्थिति तथा कार्य संपादन प्रणालियों में कतिपय हुई त्रुटियों के कारण घटित होती है। दुर्घटना शब्द को परिभाषा में बांधना कठिन कार्य है, फिर भी ये ऐसी अप्रिय दुर्घटनाएं होती हो जो अप्रत्याशित होती हैं। मनोवैज्ञानिकों का मत है कि दुर्भिक्ष, अकाल, संक्रामक रोग, भूकंप आदि प्रत्याशित हैं और इनमें ही जानमाल की क्षति होती है, फिर भी इन्हें दुर्घटना नहीं कहा जा सकता है। उद्योगों के संबंध में इन विचारों को उपयुक्त नहीं माना जा सकता है।
औद्योगिक दुर्घटनाएं उद्योग में कार्यरत व्यक्तियों तक ही सीमित होती है, जिनका संबंध यंत्र-चालन तथा परिवहन-चालन से होता है। इन दुर्घटनाओं की उत्पत्ति कार्य तथा कार्यकर्त्ता से संबंधित दोषपूर्ण अवस्थाओं के कारण होती है।
दुर्घटना की परिभाषा कार्यों एवं परिस्थितियों के अनुरूप बदलती रहती है। आधुनिक मनोविज्ञानी दुर्घटना को नए अंदाज से देखते हैं। उनका मत है कि अलग-अलग देशों में श्रम कानून भी अलग-अलग हैं इसलिए दुर्घटना की परिभाषा भी बदलती रहती है।
एक समय था जब दुर्घटना को दैवी प्रेरणा का कारण माना जाता था। विज्ञान के विकास और उद्योग में मनोविज्ञान के आगमन से इस पुरानी मान्यता को निरर्थक माना गया। इस समस्या की ओर विद्वानों का ध्यान गया, धीरे-धीरे औद्योगिक क्षेत्र में इस प्रश्न पर गंभीरता से विचार किया गया। विद्वानों ने दुर्घटना से सम्बंधित महत्त्वपूर्ण प्रदत्तों का संकलन कर इसे अपने शोधकार्य का मुख्य विषय बना दिया। पश्चिमी देशों ने इस दिशा में बहुत प्रगति की। भारत के विद्वानों ने महत्त्वपूर्ण तथ्यों को सर्वसाधारण के समक्ष प्रस्तुत किया। आधुनिक उद्योगों में दुर्घटना को अभिशाप समझा जाता है। इन दुर्घटनाओं से उद्योग में भारी क्षति होती रहती है।
अल्का वर्मा

अल्का वर्मा एक भारतीय अभिनेत्री हैं। इन्होने सीआईडी में मुस्कान नामक एक किरदार निभाया।
राजकुमार हिरानी

पूर्व जीवन

राजकुमार हिरानी (सामान्यतः राजु हिरानी के रूप में जाने जाते हैं।) का जन्म नागपुर के एक सिंधी परिवार में हुआ। उनके पिता सुरेश हिरानी नागपुर में एक टंकण (टाइपिंग) संस्थान चलाते हैं। हिरानी परिवार भारत के विभाजन के समय भारत आया उस समय सुरेश हिरानी की आयु मात्र १४ वर्ष थी। राजकुमार हिरानी की शिक्षा सेंट फ्रांसिस देसलेस हाई स्कूल, नागपुर, महाराष्ट्र से आरम्भ की। राजकुमार को कभी अच्छे अंक नहीं प्राप्त होते थे अतः अभियांत्रिकी अथवा चिकीत्सा के क्षेत्र के पाठ्यकर्मों में दाखिला नहीं मिला अतः उन्होंने अपनी स्नातक की शिक्षा वाणिज्य में पूर्ण की। हिरानी ने व्यवसाय में अपने पिता की सहायता करना आरम्भ की लेकिन वो हिन्दी फ़िल्मों में अभिनेता बनना चाहते थे।
पवन उर्जा प्रौद्योगिकी केन्द्र, चेन्नई

भारत के चेन्नई में स्थित पवन उर्जा प्रौद्योगिकी केन्द्र (Centre for Wind Energy Technology) भारत सरकार के अपारम्परिक उर्जा स्रोत मंत्रालय के अधीन स्वायत्त अनुसंधान एवं विकास संस्था है। यह संस्थान पवन ऊर्जा के क्षेत्र में अन्य अनुसंधान एवं विकास संस्थानों के सहयोग से पवन टरबाइन (विंड टर्बाइन) की उप-प्रणालियों तथा घटकों के विकास में नवीन उपलब्धियों पर ध्यान देगा।
मोहम्मद इमरान प्रतापगढ़ी

इमरान प्रतापगढ़ी (उर्दू: محمد عمران خان) एक उर्दू और हिन्दी भाषाओं के कवि हैं।
इनका जन्म 6 अगस्त 1987 में उत्तर प्रदेस के "प्रतापगढ" जिले मे हुआ था।
इन्होंने इलाहाबाद यूनिवर्सिटी से पढ़ाई की है
और ये 2019 लोकसभा  मुरादाबाद से कांग्रेस पार्टी से चुनाव भी लडे थे।
एस्टोनिया में गर्भपात

एस्टोनिया में गर्भपात 23 नवम्बर 1955 तक वैध था, जब एस्टोनिया, सोवियत संघ का भाग था। स्वतंत्रता की बहाली के बाद एस्टोनिया अपने विधायी परिवर्तन कर लिए।
एस्टोनिया गर्भ धारण करने के ग्यारह माह के अन्दर किसी भी कारण से माँग करने पर गर्भपात की अनुमति देता है। यदि महिला की आयु 15 वर्ष से कम अथवा 45 वर्ष से अधिक है, यदि गर्भ के कारण महिला के स्वास्थय को खतरा हो, यदि बच्चा गम्भीर मानसिक अथवा शारिरीक दोष के साथ हो तो गर्भपात की अनुमति 21वें सप्ताह (सहित) तक दी जाती है।
यदि कोई महिला बिना कारण बताये व्यक्तिगत कारणों से गर्भपात करवाना चाहती है तो गर्भपात विधेयक के अनुसार निर्धारित जुर्माने का भुगतान करवाना पड़ता है। 
2006 में एस्टोनिया में 38.7% गर्भ धारण करने के बाद गर्भपात के रूप में परिणत करवाये गये, केवल छः वर्ष में 49.4% से गिरावट दर्ज की गई।
वर्ष 2010 में, एस्टोनिया में 9087 गर्भपात करवाए गये, अर्थात प्रति सौ जीवित बच्चों के साथ 57.4 गर्भपात के शिकार हुए।
केरल राज्य एड्स नियंत्रण सोसाइटी

केरल राज्य एड्स नियंत्रण सोसाइटी फ़ेसबुक पर

सोसाइटी के बारे में पूरी जानकारी के साथ अपने संपर्क का विवरण फ़ेसबुक पर डाल दिया गया है। दीवार (wall) पर कई सन्देश और उनके उत्तर हैं। वर्तमान में, वहाँ 8 प्रशंसकों जो केवल समय और बढ़ती जागरूकता के साथ सुधार होगा।

केरल राज्य एड्स नियंत्रण सोसाइटी का ट्विट्टर पन्ना

यह दिलचस्प है कि केरल राज्य एड्स नियंत्रण सोसाइटी का निष्क्रिय खाता ट्विट्टर पर मौजूद है जो 2010 के बाद से निष्क्रिय है। 2009 में 5 और 2010 में 2 ट्विट्टर सन्देश देखे गए, जिससे यह स्पष्ट होता है कि सोसाइटी इस मंच के लिए तैयार नहीं थी।
शजरा

शजरा भारत और पाकिस्तान में किसी गाँव के ऐसे नक़्शे को कहते हैं जिसका प्रयोग उस गाँव के खेतों या अन्य ज़मीन की पट्टीयों का कानूनी तौर पर स्वामित्व बताने के लिए और प्रशासनिक कार्यों के लिए होता है। गाँव का शजरा पूरे गाँव को ज़मीन की पट्टीयों में बांटता है और हर पट्टी को अपना अलग नंबर देता है। गाँव का पटवारी हर पट्टी के लिए एक ख़सरा भी रखता है जिसमें लिखा होता है कि उस पट्टी का मालिक कौन है और उसपर कौनसी फसलें उगाई जाती हैं।
भूटान में जातीय समूह

भूटान में कई जातीय समूह हैं, और कोई भी समूह भूटानी आबादी का बहुमत नहीं बनता है। भूटानी चार मुख्य जातीय समूहों में से हैं, जो स्वयं अनिवार्य रूप से अनन्य नहीं हैं: पश्चिमी और उत्तरी भूटान के राजनीतिक और सांस्कृतिक रूप से प्रभावी नागालोप; पूर्वी भूटान के शार्चोप; दक्षिणी भूटान में केंद्रित लोटशम्पा; और भूटान आदिवासी और आदिवासी लोग भूटान में बिखरे गांवों में रहते थे।

लोटशम्पा

शेष जनसंख्या लोटशम्पा (जिसका मतलब है "दक्षिणी"), संस्कृति नेपाल के ऐतिहासिक संबंध हैं, और गोरखा लोगों के समान मतभेदों के साथ भाषा बोलते हैं, लेकिन समय के साथ एक व्यक्तिगत जातीयता बन गए हैं। उन्हें अक्सर भूटान सरकार द्वारा नेपाली के रूप में जाना जाता था। आधिकारिक तौर पर, सरकार ने कहा कि 1980 के दशक के अंत में राष्ट्रीय आबादी का 28 प्रतिशत नेपाली था, हालांकि अनौपचारिक अनुमान 30 से 40 प्रतिशत तक बढ़ गए, और नेपालियों को दक्षिणी भूटान में बहुमत का अनुमान लगाया गया। 1980 के दशक के उत्तरार्ध में कानूनी स्थायी नेपाली निवासियों की संख्या कुल लोटशम्पा आबादी का 15 प्रतिशत हो सकता है। नेपाल के पहले छोटे समूह, भूटान में आने वाले सबसे हालिया प्रमुख समूह, उन्नीसवीं सदी के उत्तरार्ध और बीसवीं शताब्दी के उत्तरार्ध में मुख्य रूप से पूर्वी नेपाल से एंग्लो-इंडियन औपचारिकताओं के अधीन थे। ज्यादातर हिंदुओं, नेपाली दक्षिणी तलहटी में बस गए। लोटशम्पा को आम तौर पर हिंदुओं के रूप में वर्गीकृत किया जाता है। हालांकि, यह एक अतिसंवेदनशीलता है जिसमें तमांग और गुरुंग शामिल हैं जिनमें कई समूह बौद्ध हैं; किरणती समूह जिनमें राय और लिंबू शामिल हैं, मुंडम के बड़े पैमाने पर एनिमिस्ट अनुयायी हैं (ये बाद के समूह मुख्य रूप से पूर्वी भूटान में पाए जाते हैं)। उनके मुख्य त्योहारों में दशन और तिहार शामिल हैं।

नागालोप

नागालोप व्युत्पत्ति के अनुसार नागालोप (जिसका अर्थ है "सबसे पुराना उठाना" या "पहला रूपांतरित") तिब्बती मूल के लोग हैं जो नौवीं शताब्दी के आरंभ में भूटान चले गए थे। इस कारण से, उन्हें अक्सर साहित्य में "भोट" (भूटिया / भोटिया या तिब्बत के लोग) के रूप में जाना जाता है। नागालोप ने तिब्बती संस्कृति और बौद्ध धर्म को भूटान में पेश किया और आधुनिक भूटान में प्रमुख राजनीतिक और सांस्कृतिक तत्व थे। उनकी भाषा, ज़ोंगखा, राष्ट्रीय भाषा है और पुरानी तिब्बती से निकली है। नागालोप पश्चिमी और उत्तरी भूटान में प्रभावशाली है, जिसमें थिम्फू और ज़ोंगखा-भाषी क्षेत्र भी शामिल है

स्वदेशी और जनजातीय समूह

छोटे आदिवासी या स्वदेशी जनजातीय लोग पूरे भूटान में बिखरे हुए गांवों में रहते हैं। वे सांस्कृतिक और भाषाई रूप से पश्चिम बंगाल या असम की आबादी का हिस्सा हैं और उन्होंने पदानुक्रम द्वारा क्रमबद्ध एंडोग्रामस समूहों की हिंदू प्रणाली को गले लगा लिया है और गीले चावल और सूखे चावल की कृषि का अभ्यास किया है। इनमें ब्रोकपा, लेपचा और डोया जनजातियों के साथ-साथ दासों के वंशज भी शामिल हैं जिन्हें भारत के इसी तरह के जनजातीय क्षेत्रों से भूटान लाया गया था।
किरोड़ीमल महाविद्यालय

किरोड़ीमल महाविद्यालय दिल्ली विश्वविद्यालय के उत्तरी परिसर में स्थित एक प्रमुख महाविद्यालय है।
इस महाविद्यालय के पढ़े छात्र-छात्राये देश विदेशो में अनेक महत्वपूर्ण पदों पर कार्यरत है।

प्राचार्या-; डॉ विभा सिंह चौहान
उपप्राचार्य-; डॉ दिनेश खट्टर
देख तमाशा देख

पटकथा

एक ग़रीब आदमी राजनेता मुथा सेठ (सतीश कौशिक) के विशाल बिजली के खम्बे से झुलस कर दबकर मर जाता है। कुछ मुसलमान उसके शव को दफ़नाने लगते हैं तो हिन्दुओं का एक समूह आकर इस पर आपत्ति करता है और शव को उन्हें सौंप देने की मांग करता है। मुसलमानों के अनुसार मृतक मुस्लिम था और हिन्दुओं के अनुसार मृतक उनमें से एक था। मामला पहले पुलिस के पास जाता है और आगे बढ़ते-बढ़ते न्यायालय पहुँच जाता है। मृतक का शव उसके भाई लक्ष्मण (हृदयनाथ राणे) को न सौंपकर मुर्दाघर में रखा जाता है। धीरे-धीरे इस विवाद में राजनेता शामिल हो जाते हैं जिससे मामला और अधिक भड़क जाता है। इसी घटना के आगे बढते-बढते सांप्रदायिक दंगे भड़कने लगते हैं। न्यायालय शव मृतक के भाई लक्ष्मण को सौंपने का आदेश देता है। मृतक की बीवी फ़ातिमा (तन्वी आज़मी) विवाद को बढ़ता नहीं देखना चाहती और उसे शव के अन्तिम संस्कार के रूप में दाह-संस्कार और दफ़नाये जाने को लेकर कोई आपत्ति नहीं है। एक स्थानीय समाचार पत्र भी इस घटना को उछालने का कार्य करता है और नेता विवाद का राजनीतिक लाभ देखते हैं।
शेइखुम

शेइखुम एक जाट गोत्र है।
उबुद

उबुद (Ubud), इण्डोनेशिया के बाली द्वीप के उबुद जिले का एक नगर है। इस नगर का विकास कला और संस्कृति के केन्द्र के रूप में की गयी है तथा यह विश्व के पर्यटकों के आकर्ष का बहुत बड़ा केन्द्र बनकर उभरा है। 
उबुद की जनसंख्या लगभग ३० हजार है। यह नगर १३ गाँवों से घिरा हुआ है और इस नगर को इन गाँवों से अलग करके समझना कठिन है। इस नगर के आसपास का क्षेत्र धान के छोटे-छोटे खेतों तथा घने वनों से घिरा हुआ है।
घोड़ा गाड़ी

ये घोड़े की सहायता से चलने वाली एक गाड़ी होती है जिसे सामान्यतः स्थानीय संसाधनों की सहायता से स्थानीय समुदाय के द्वारा निर्मित किया जाता है यह बैल गाड़ी की तरह ही रहता है लेकिन इसमे जरुरी नहीं है कि दो घोड़ो की सहायता से चलाया जाय इसे एक या अधिक घोड़ो की सहायता से चलाया जा सकता है तथा इसे बैलगाड़ी से अधिक गति से भी चलाया जा सकता है